**IZVOD IZ ZAPISNIKA**

o radu 9. sjednice Gradskog vijeća Grada Nove Gradiške održane 10. svibnja 2022. u Gradskoj vijećnici Grada Nova Gradiška.

Sjednicu je sazvala Dinka Matijević, struč.spec.oec., predsjednica Vijeća.

Sjednica je započela s radom u 10,05 sati.

Po završenom prozivanju, Predsjednica Vijeća utvrdila je da je od ukupno 15 izabranih članica i članova Gradskog vijeća sjednici nazočno 14.

Marija Bradašić Mikolčević, prof., Zoran Gazibarić, Vlatko Greiner, Franjo Kikić, spec.admin.publ., Jelena Kovre, mag.educ.art., Dinka Matijević, struč.spec.oec., dr. sc. Marija Mihaljević, Ljiljana Ptačnik, prof., Marijan Radić, Ljepša Rakas - Vujčić, dr. med., Davorin Slišurić, dipl.iur., Sara Šefer, univ.mag.paed.et.mag.educ.hist., Matej Zboril i Marijana Škara Ivković, univ.spec.oec.

Izostanak je opravdao Tomislav Bečirević.

Ostali nazočni: Vinko Grgić, dipl.ing.arh., gradonačelnik, Borislav Vidošić, zamjenik gradonačelnika, Zlatko Zebić, dipl.iur., v.d. pročelnika Stručne službe Grada, Ljiljana Ranisavljević, dipl.oec., v.d. pročelnica Upravnog odjela za financije, Tomislav Sigurnjak, dipl. ing. geodezije v.d. pročelnika Upravnog odjela za komunalne djelatnosti, Mihaela Đeraj, struč.spec.publ.admin. voditeljica Odsjeka za društvene djelatnosti, Maja Savi, mag. oec., voditeljica Odsjeka za EU fondove i projekte i predstavnici javnog informiranja.

Zapisnik je vodila Nela Bednarik, stručna suradnica u Stručnoj službi Grada.

**DINKA MATIJEVIĆ,** predsjednica Gradskog vijeća, nakon što je pozdravila nazočne i utvrdila da je sjednici nazočan dovoljan broj članova Gradskog vijeća za pravovaljano odlučivanje upitala je članove Vijeća da li imaju primjedbi na Zapisnik o radu 7. sjednice Gradskog vijeća održane 5. travnja 2022. i Zapisnik o radu 8. sjednice Gradskog vijeća održane 21. travnja 2022.

Budući da primjedbi na zapisnike nije bilo, Gradsko vijeće Grada Nove Gradiške temeljem članka 114. stavak 3. Poslovnika Gradskog vijeća Grada Nove Gradiške („Novogradiški glasnik“, broj 1/18., 2/21., 2/22.), jednoglasno je usvojilo Zapisnik o radu 7. sjednice Gradskog vijeća održane 5. travnja 2022. i Zapisnik o radu 8. sjednice Gradskog vijeća održane 21. travnja 2022.

Zatim je Predsjednica Gradskog vijeća upitala članove Vijeća da li imaju prijedloga za promjenu Dnevnog reda 9. sjednice Gradskog vijeća, a kojeg su primili u Pozivu za sjednicu.

Budući nije bilo prijedloga za dopunu ili izmjenu Dnevnog reda, Predsjednica Gradskog vijeća stavila je na glasovanje predloženi Dnevni red.

Gradsko vijeće glasujući 14 „za“, nitko „protiv“ temeljem članka 85. stavak 3. Poslovnika Gradskog vijeća Grada Nova Gradiška („Novogradiški glasnik“, 1/18., 2/21., 2/22.) utvrdilo je sljedeći:

**D N E V N I R E D**

1. Aktualni sat

2. Informacija o zaduženosti Grada Nove Gradiške, danim jamstvima i suglasnostima

3. Prijedlog odluka o davanju jamstva kreditoru Zagrebačkoj banci d.d. za kredit tvrtke Industrijski park Nova Gradiška d.o.o. za razvoj i ulaganje

4. Prijedlog odluke o davanju jamstva kreditoru Zagrebačkoj banci d.d. za kredit tvrtke Centar kompetencija za napredno inženjerstvo Nova Gradiška d.o.o.

5. Prijedlog odluke o socijalnoj skrbi grada Nove Gradiške

6. Prijedlog odluke o izmjenama i dopunama Odluke o prodaji stanova u vlasništvu

Grada Nove Gradiške

**Točka 1. AKTUALNI SAT**

Pod ovom točkom Dnevnog reda pitanja su postavili sljedeći članovi i članice Vijeća: Ljepša Rakas-Vujčić, Marija Bradašić Mikolčević, Jelena Kovre, Marija Mihaljević, Davorin Slišurić, Sara Šefer, Matej Zboril, Ljiljana Ptačnik, Marijan Radić i Vlatko Greiner, a odgovore je dao Vinko Grgić, gradonačelnik.

**Točka 2.** **INFORMACIJA O ZADUŽENOSTI GRADA NOVE GRADIŠKE, DANIM JAMSTVIMA I SUGLASNOSTIMA**

Uvodno izlaganje podnio je Vinko Grgić, gradonačelnik Grada Nove Gradiške.

Predsjednica Gradskog vijeća otvorila je raspravu.

U raspravi su sudjelovali: Davorin Slišurić, Marijan Radić, Ljiljana Ranisavljević, Marijana Škara Ivković i Vinko Grgić.

Gradsko vijeće Grada Nove Gradiške primilo je na znanje Informaciju o zaduženosti Grada Nove Gradiške, danim jamstvima i suglasnostima.

**Točka 3. PRIJEDLOG ODLUKE O DAVANJU JAMSTVA KREDITORU ZAGREBAČKOJ BANCI D.D. ZA KREDIT TVRTKE INDUSTRIJSKI PARK NOVA GRADIŠKA D.O.O. ZA RAZVOJ I ULAGANJE**

Uvodno izlaganje podnio je Tomislav Sigurnjak, v. d. pročelnika Upravnog odjela za komunalne djelatnosti.

Predsjednica Gradskog vijeća otvorila je raspravu.

U raspravi su sudjelovali: Davorin Slišurić, Matej Zboril i Dinka Matijević.

Gradsko vijeće Grada Nove Gradiške glasovanjem 9 „za“, 2 „protiv“, 3 „suzdržana“ od glasovanja donijelo je

**ODLUKU**

**o davanju jamstva**

**Točka 4. PRIJEDLOG ODLUKE O DAVANJU JAMSTVA KREDITORU ZAGREBAČKOJ BANCI D.D. ZA KREDIT TVRTKE CENTAR KOMPETENCIJA ZA NAPREDNO INŽENJERSTVO NOVA GRADIŠKA D.O.O.**

Uvodno izlaganje podnio je Tomislav Sigurnjak, v. d. pročelnika Upravnog odjela za komunalne djelatnosti.

Predsjednica Gradskog vijeća otvorila je raspravu.

U raspravi su sudjelovali: Davorin Slišurić i Marija Bradašić Mikolčević.

Gradsko vijeće Grada Nove Gradiške glasovanjem 9 „za“, 2 „protiv“, 3 „suzdržana“ od glasovanja donijelo je

**O D L U K U**

**o davanju jamstva**

**Točka 5. PRIJEDLOG ODLUKE O SOCIJALNOJ SKRBI GRADA NOVE GRADIŠKE**

Uvodno izlaganje podnijela je Mihaela Đeraj, voditeljica Odsjeka za društvene djelatnosti.

Predsjednica Gradskog vijeća otvorila je raspravu.

U raspravi su sudjelovali: Sara Šefer, Ljiljana Ptačnik i Ljepša Rakas-Vujčić.

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja donijelo je

**O D L U K U**

**o socijalnoj skrbi Grada Nove Gradiške**

**Točka 6. PRIJEDLOG ODLUKE O IZMJENAMA I DOPUNAMA ODLUKE O PRODAJI STANOVA U VLASNIŠTVU GRADA NOVE GRADIŠKE**

Uvodno izlaganje podnio je Tomislav Sigurnjak, v.d. pročelnika Upravnog odjela za komunalne djelatnosti.

Predsjednica Gradskog vijeća otvorila je raspravu.

U raspravi su sudjelovali: Jelena Kovre i Marija Mihaljević.

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja donijelo je

**O D L U K U**

**o izmjenama i dopunama Odluke o prodaji stanova**

**u vlasništvu Grada Nove Gradiške**

. . .

Zatim je Predsjednica Gradskog vijeća zaključila rad 9. sjednice Gradskog vijeća Grada Nove Gradiške u 12,40 sati.

**VODITELJ ZAPISNIKA** **PREDSJEDNICA**

**GRADSKOG VIJEĆA**

Nela Bednarik

Dinka Matijević, struč.spec.oec.

KLASA: 021-05/22-01/09

URBROJ: 2178/15-01-22-2